טובאלו, בדומה לשאר מדינות פולינזיה, הייתה סובלנית כלפי מערכות יחסים הומוסקסואליות וטרנסג'נדריות לפני בואם של הקולוניאלים האירופים ודת הנצרות. יחסים דו מיניים (ביסקסואלים) היו גם די שגרתיים בקרב האיים, שכן מלכי אי רבים שמרו על בני זוג גברים ונשים כאחד בבקתותיהם המלכותיות למען קיום יחסים אינטימיים.
אנשים שנקבעו לזכר בלידתם אך חיים ומתנהגים כנשים נקראים בטובאלו בשם "פינאפינאאיינה", או "פינה", ומבחינה היסטורית היו להם תפקידים חברתיים מסוימים, כמו אריגת סלים, בעודם היו ידועים גם בכישרונם לעצב טקסי ריקוד משוכללים. עמותת הטרנסג'נדרים "Tuvalu Pina Association" הוקמה בשנת 2015 בעוד תפקידה הוא לדאוג לזכויותיהם של פינאפינאאיינים. בעמותה ישנם כ-15 חברים, החברים בשתי קבוצות פינה לא פורמליות.
מעמד בחוק.
חוק העונשין בטובאלו אוסר עלקיום יחסי מין אנאליים בין הומוסקסואליים והטרוסקסואליים כאחד אם כי על פי משרד החוץ של ארצות הברית, לא היו דיווחים על העמדה לדין של מבוגרים בהסכמה על פי הוראות אלה. גיל ההסכמה מוגדר ל-15 שנים השווה ליחסים הטרוסקסואלים ובין זוגות נשים לסביות אם כי לא עבור גברים הומוסקסואלים.
חוק העונשין.
כל אדם - (א) המבצע מעשה סדום עם אדם אחר או עם בעל חיים, או (ב) מתיר לגבר לבצע איתו עבירות, יהיה אשם בעבירה פלילית ודינו מאסר של 14 שנים.
כל מי שמנסה לבצע כל אחת מהעבירות המפורטות בסעיף הקודם, או שהוא אשם בכל תקיפה מתוך כוונה לבצע אותה, או כל תקיפה מגונה כלפי כל גבר, יהיה אשם בעבירה פלילית, ויישא באחריות למאסר של 7 שנים.
כל גבר, בין אם הוא במקום ציבורי ובין אם הוא פרטי, המבצע כל מעשה מגונה גס עם גבר אחר, או שגורם לגבר אחר לבצע איתו כל מעשה מגונה, עם עצמו או עם גבר אחר, בין אם הוא במקום ציבורי ובין אם הוא פרטי, יהיה אשם בעבירה פלילית, ודינו מאסר של 5 שנים.
הגנה מפני אפליה.
חוק יחסי עבודה ותעסוקה 2017 אוסר על אפליה על רקע נטייה מינית באומרו כי,"אפליה במקום העבודה על בסיס מוצא אתני, גזע, צבע, מיצוי לאומי, מוצא חברתי, מעמד חברתי או מעמד כלכלי, מין, הריון, מצב משפחתי, נטייה מינית, אחריות משפחתית גיל, מצב בריאותי, HIV/מעמד לאיידס, נכות, דת, דעה פוליטית, חברות באיגוד מקצועי או פעילות, מעורבות בכל מחלוקת, חקירה או הליכים משפטיים אסורה".
סטטיסטיקה.
על פי מחקר שנערך בשנת 2005, כ-14% מהגברים הצעירים הטובאלואנים בין הגילאים 15–24 קיימו יחסי מין עם בן זוג בשלב מסוים בחייהם.
על פי הערכות מהתוכנית המשותפת של האו"ם בנושאי HIV/איידס (UNAIDS) לשנת 2017, היו כ-300 גברים המקיימים יחסי מין עם גברים במדינה, וכ-40 טרנסג'נדרים.
אלן אישאם שאט
אלן אישאם שאט (באנגלית: Ellen Isham Schutt : 1873–1955) הייתה מאיירת בוטנית אמריקאית בתחילת המאה ה-20 של משרד החקלאות האמריקאי. עבודתה מהווה חלק מאוסף צבעי המים של הספרייה החקלאית הלאומית.
ביוגרפיה.
אלן אישאם שאט נולדה ב-15 באפריל 1873 באחוזת אוק גרוב בארלינגטון, וירג'יניה, לפרנסיס גריינג'ר שאט ולאמילי אליזבת תומאס שאט לבית ואליס. היא הייתה אחת משבעה ילדים, עם שני אחים וארבע אחיות. הם גדלו במה שהיא כעת צ'רידייל, וירג'יניה, שם קנה אביה אדמה לאחר מלחמת האזרחים. אביה של אלן רכש בסופו של דבר כמעט 300 דונם באזור וכיום נחשב לאחד ממייסדי צ'רידייל המודרנית.
בשנת 1906, אלן בנתה בית נאו-קלאסי גדול בצ'רידייל שהיה ידוע בשם "אלנווד". הוא נבנה כולו מבטון כהגנה מפני שריפה, ומספרים שהוא היה הבית הראשון באזור שחובר להזנת חשמל.
אלן ואמה התעניינו בגנאלוגיה ויצרו יחד עצי משפחה רבים שלא פורסמו ורישומים אחרים הנוגעים למשפחת ואליס שהועברו לאחר מכן לאגודה ההיסטורית של מרילנד.
ב-1914, השנה שבה נפטר אביה, היא נישאה לוולטר דייוויד בלקברן בפלורידה. נישואים אלה לא החזיקו מעמד, ובשנת 1917 היא נישאה לבן דודה הראשון, תומאס סמית' ואליס (1876–1949), בווירג'יניה.
אלן מתה ב-5 בדצמבר 1955 בווירג'יניה, והיא קבורה בבית הקברות של גני קולומביה בארלינגטון.
קריירה.
שאט עבדה עבור משרד החקלאות של ארצות הברית בין השנים 1904 ו-1914, חלק מקבוצת מאיירים שכללו את דבורה גריסקום פאסמור, אמנדה ניוטון, רויאל צ'ארלס סטדמן, ג'יי מריון שול ואלזי לואר פומרוי. במהלך תקופה זו, היא ציירה למעלה מ-700 צבעי מים של פירות ואגוזים. הנושאים שלה נעו בין פירות נפוצים (תפוחים, אגוזי היקורי) לאקזוטיים (אגוזי קשיו), וציורים לא מעטים מראים נזקי פירות מעובשים, חרקים ומסיבות אחרות. סגנונה המדויק והיבש למדי הביא לצבעי מים שלעיתים נראים יותר כמו רישומים מאשר ציורים.
היא גם עיצבה כמה פירות כתפוחים ואגסים בשעווה כדי להדגים את ההשפעות של אחסון ואריזה ארוכים על פירות. היא תרמה כמה רישומים של דגימות צמחים שנאספו במקסיקו לעבודה של בריטון ורוז על הקקטוסים.
החל משנת 1911 הזמינה אוניברסיטת קליפורניה את שאט לצייר בצבעי מים את התפוחים המקומיים שמראים נזקים כתוצאה ממצבים הנעים בין מחלות ופגיעות חרקים ועד פגיעה מאחסון. חוקר אחד טוען שסדרה זו של דימויים "היפר-ריאליים" מסתכמת בייצוג מרומז של הרעיון שאין תפוח מושלם או נורמלי - זהו חזון המתאים לשאיפות של עידן מתקדם של שליטה על כוחות טבעיים כמו הריקבון.
הסדרה המלאה של 286 ציורי צבעי מים שצוירו בין השנים 1911 ל-1915 מוחזקת על ידי אוניברסיטת קליפורניה, דייוויס.
הטיית ייחוס כוונות זדון
הטיית ייחוס כוונות זדון היא הנטייה לראות בהתנהגותם של אחרים כוונת זדון גם כאשר ההתנהגות היא לא ברורה או עמומה ואין בה משום כוונות זדון. לדוגמה, ילד שמתעקש שילד אחר נתקל בו במגרש המשחקים בכוונה, שהפעולה למעשה הייתה מקרית, או לדוגמה אדם שטוען שעמית לעבודה לא נתן לו קרדיט על עבודתו, מתוך כוונה עוינת כלפיו ורצון לחבל בהצלחותיו. המונח נטבע לראשונה על ידי קבוצת חוקרים בשנת 1980, שבחנה קבוצה של ילדים שנטו לייחס יותר כוונות זדון לסיטואציות חברתיות עמומות, בהשוואה לילדים אחרים. מאז, הטיה זאת מוכרת כהטייה של עיבוד מידע חברתי (בדומה להטיות ייחוס אחרות), והיא מתארת את האופן שבו אנשים תופסים, מפרשים, ומקבלים החלטות באשר לסיטואציות מסוימות. אף על פי שהטיה זאת נחשבת מדי פעם לנורמטיבית בקרב ילדים צעירים, חוקרים מצאו כי אנשים שמפגינים את ההטיה בעקביות נוטים להגיב באלימות כלפי אחרים.
מודל עיבוד מידע חברתי.
על פי המודל של קנת דודג' הילד מגיע למשימה בהקשר חברתי עם יכולות ביולוגיות מסוימות ועם מאגר מידע של התנסויות מן העבר: זיכרונות, כללים שרכש וכן ידע וסכמות חברתיים-תרבותיים. הפרט הנמצא באינטראקציה מגיב לאופן שבו הוא מפרש את הרמזים החברתיים המספקים לו מידע על עמדות, אמונות ורגשות של הזולת. לפי מודל עיבוד המידע שהוצע על ידי דודג', ההתנהגות החברתית היא תוצר של שישה צעדים הקשורים זה לזה:
במהלך שני השלבים הראשונים ילדים מקודדים באופן סלקטיבי רמזים חיצוניים ופנימיים ומפרשים אותם בהתאם לייצוגים מנטליים של הרמזים המצביים המאוחסנים בזיכרון לטווח ארוך במבנים מנטליים כגון: סכמות ותסריטים, המכוננים את הידע החברתי. תהליכים מנטליים אלו יכולים לכלול ייחוס סיבתיות, ייחוס כוונה, הערכות של מטרות, של ביצועים, של יעילות עצמית והערכות של האחרים, על סמך חוויות קודמות. בשלב השלישי ילדים בוחרים מטרה המכוונת לתוצאה רצויה (תוך-אישית/בין-אישית/אינסטרומנטלית), ובשלב הרביעי ילדים מעלים מהזיכרון תגובות נגישות אפשריות או מבנים תגובה התנהגותית חדשה בהתאם למטרה ולרמזים החברתיים. בשלב החמישי ילדים בוחרים מתוך מגוון התגובות הנגישות או מובנו להם את זו המוערכת כטובה ביותר. ממדי ההערכה כוללים קודים חברתיים (מוסריות, התנהגות מקובלת), ציפיות מתוצאת התגובה, והערכת יעילות עצמית של ביצוע התגובה. בשלב השישי התגובה הנבחרת מגולמת באמצעות התנהגות.
התנהגות חברתית שלילית או התנהגות אנטי-חברתית מיוחסת לכשל או חסך באחד השלבים האלה או ביותר. לדוגמה, קושי בשלב הראשון או השני יתבטא בא-הבנה של כוונת האחר במצבים נייטרליים או רב-משמעיים, והדבר עלול לגרור תגובה תוקפנית. לילדים המתקשים בהנגשה או בהערכה של תגובות (שלבים 4 ו-5 בהתאמה) יש מלאי מצומצם יותר של אפשרויות התנהגות לבחור ממנו וחוסר הבנה לגבי השלכותיה של כל תגובה.
גורמים.
דודג' משער כי הטיית הייחוס נובעת מסכמות עוינות שהאדם רכש באמצעות אינטראקציה בין גורמים ביולוגיים לבין חשיפותיו המוקדמות לחוויות עוינות. חשיפות אלו עשויות לכלול התקשרות לא בטוחה עם דמויות ההתקשרות הראשוניות, התעללות, אלימות במשפחה, דחייה חברתית, קורבנות, ומעמד חברתי-כלכלי נמוך.
מדידה.
במסגרות מחקר הטיה זאת נמדדת בדרך כלל במשימות מעבדה, בה מוצגים בפני המשתתפים אינטראקציות מבוימות באמצעות שחקנים, וידאו, תמונה, קול או מצגות כתובות של סיטואציות חברתיות דו-משמעיות. לדוגמה:
לאחר הצגת הגירוי, המשתתפים מתבקשים לייחס כוונה להתנהגות של השחקנים (כוונה עוינת או בלתי מזיקה) על סולם מדידה תקף. ניסויים מרובים מנוהלים עם תרחישים לא ברורים, וכלים אלה משמשים את החוקרים כדי לקבוע את רמת ההטיה של הנבדק. בכדי למזער את אפקט הרציה של הנבדקים, בדרך כלל נעשה שימוש במספר גירויים שונים והשוואה ביניהם. גודל האפקט הגדול ביותר קשור לבימוי בפועל של האינטראקציות, לאחר מכן לשמיעת אודיו ולבסוף הצגת וידאו ותמונה.
השלכות.
אלימות.